Won Bin

Won Bin (, tikrasis vardas Kim Do-jin (), g. 1977 m. rugsėjo 29 d.) – Pietų Korėjos aktorius ir modelis. Nuo 2007 m. UNICEF geros valios ambasadorius. Žurnalų „CanCam“ ir „an.an“ 2005 m. – 2007 m. išrinktas populiariausia Azijos žvaigžde.https://web.archive.org/web/20120216055121/http://news3.xinhuanet.com/english/2005-04/18/content_2844730.htm

 Biografija 
Won Bin gimė ir augo Kangvono provincijos kaimelyje kalnuose kalnakasio ir ūkininkės šeimoje.

1995 m. sėkmingai sudalyvavo vienos televizijos talentų atrankoje, pasirašė kontraktą su talentų agentūra ir ėmė lankyti vaidybos pamokas. 1997 m. debiutavo televizijoje, antraplaniu vaidmeniu seriale „Propose“. Po antrojo vaidmens 1998 m., seriale „Ready Go!“, jis kuriam laikui nustojo vaidinti televizijoje ir įstojo į menų instituto vaidybos klasę. Po metų grįžo į eterį kaip pagrindinis serialo „Kwangki“ aktorius, tai buvo labiausiai jį išgarsinęs vaidmuo. 2000 m. Won vaidino trijuose televizijos serialuose, kurie jį išgarsino ir Japonijoje. 2002 m. jis buvo pakviestas į bendrą Pietų Korėjos ir Japonijos serialą „Friends“.

2001 m. Won Bin nusifilmavo savo pirmame pilnametražiame filme „Guns & Talks“, kuris užėmė 7 vietą Pietų Korėjos 2002 m. filmų klasifikavimo reitinguose.

2005 m. – 2006 m. tarnavo Pietų Korėjos kariuomenėje, bet buvo paleistas anksčiau laiko dėl sveikatos problemų.https://www.hancinema.net/actor-won-bin-discharged-from-military-service-due-to-illness-6257.htmlhttps://web.archive.org/web/20080419215008/http://english.chosun.com/w21data/html/news/200606/200606020023.html 2009 m. vėl pradėjo vaidinti filmuose.

2007 m. tapo Pietų Korėjos UNICEF gerosios valios ambasadoriumi.https://www.unicef.org/people/people_nationalambassadors.html Won dalyvavo įvairiose labdaros akcijose. 2009 m. su Jungtinių Tautų Vaikų fondu labdaros tikslais lankėsi Gambijoje.https://www.dramabeans.com/2009/04/won-bin-visits-gambia-for-unicef/

 Filmografija 
 Filmai 
 2001: Guns & Talks
 2004: Taegukgi
 2004: My Brother
 2009: Mother
 2010: This Man

 Televizija 
 1997: Propose
 1998: Ready Go!
 1999: Kwangki
 2000: Small Station
 2000: Kkokji
 2000: Autumn in My Heart
 2002: Friends

 Apdovanojimai 
 1999: KBS vaidybos apdovanojimas – geriausias debiutas už Kwangki
 2000: KBS vaidybos apdovanojimas – geriausia vaidyba už Kkokji ir Autumn in My Heart
 2000: PaekSang menų apdovanojimai – geriausias debiutas Kkokji ir Autumn in My Heart
 2002: Japonijos BVLGARI „Brilliant Dreams“ apdovanojimas
 2004: Chunsa filmų meno apdovanojimai – geriausias debiutas už Taegukgi
 2004: Auksinio kino festivalis – geriausias debiutas už Taegukgi

 Nuorodos 
 Oficiali svetainė 


 Išnašos 

Kategorija:Pietų Korėjos aktoriai
Kategorija:Modeliai